În anul 1989, cu puțin timp înaintea Revoluției, câțiva membri ai „Vulturului Brâncovenesc” au incendiat, într-o noapte, biblioteca de vară din Parcul Herăstrău (acum Parcul „Regele Mihai I al României”) care conținea „cărțile roșii” ale Partidului. Corpul de clădire incendiat aflându-se în apropierea locuinței cuplului Ceaușescu, flăcările au fost remarcate de la distanță și aparatul Securității comuniste a intrat în alertă. După scurt timp, autorii incendierii au fost arestați și apoi anchetați brutal, ei fiind eliberați abia după evenimentele din decembrie 1989.